is pt en hbs_lat eo en lt is is is is is is is is is is pt en eo is is is is is sk is is pt pt is is is is is cs is is is is is is is is is is is pt is is is is is is is nb is is is en fr de is is is is is en is is is is en is is is sv is is is is is pt fr is is pt is en eu is ca fr pt fr lt da sv en is is de pt is is en
Kröfur til skjala | Þjóðskrá Íslands
MÍNAR SÍÐUR - ÍSLAND.ISFASTEIGNASKRÁ - ÁSKRIFT
Karfan þín inniheldur engar vörur.
Erlend gögn sem afhent eru til skráningar eiga að vera í frumriti. Þjóðskrá Íslands gerir almennt þá kröfu að erlend skjöl sem eru afhent til skráningar í þjóðskrá séu lögformlega staðfest (legalized or authenticated). Ef skjöl eru ekki á ensku eða norrænu tungumáli þarf löggilt þýðing að fylgja með þeim.
Ef ekki er unnt að þýða skjal hér á landi þá þarf viðurkennt stjórnvald í því landi sem gaf út skjalið að gefa út staðfest afrit á ensku. Ef ekki er unnt að afla staðfestingar stjórnvalds þá getur verið fullnægjandi að staðfesting á löggildingu þess sem þýddi skjalið fylgi með þýðingunni. Þjóðskrá Íslands leggur mat á skjöl sem eru á ensku og norrænum tungumálum.
Listi yfir löggilta skjalaþýðendur
Félag löggiltra dómtúlka og skjalaþýðenda
Löggilding dómtúlka og skjalaþýðenda á vef sýslumanna
Tvær viðurkenndar leiðir eru til þess að lögformlega staðfesta skjöl, Apostille vottun eða keðjustimplun. Hvernig skjal er lögformlega staðfest ræðst af útgáfulandi þess.
Til að fá Apostille vottun þarf að koma frumriti skjalsins til þess aðila sem sér um slíka vottun í útgáfulandi skjalsins.
Upplýsingar um hvaða lönd eru aðilar að Apostille samningnum.
Skjalið þarf að hafa keðjustimplun (legalization) frá upprunalandi skjalsins og sendiskrifstofu Íslands gagnvart því landi m.ö.o. skjalið þarf tvo stimpla til þess að teljast lögformlega staðfest. Til að fá slíka stimplun þarf að senda frumskjalið til utanríkisráðuneytis þess lands sem gaf út skjalið. Viðkomandi ráðuneyti staðfestir skjalið og sendir það áfram til sendiráðs Íslands gagnvart því landi. Sendiráð Íslands gagnvart landinu staðfestir að lokum að fyrri stimpillinn sé réttur.
Upplýsingar um sendiráð Íslands
Eftirfarandi tryggingar eru fullnægjandi sem sjúkratrygging vegna EES/EFTA skráningar. Einungis þarf að skila inn einu af eftirtöldu:
Athugið að ferðatrygging er ekki fullnægjandi.
Framfærsluyfirlýsing er vottuð yfirlýsing um að tiltekinn einstaklingur ætli að framfleyta öðrum einstaklingi á meðan á dvöl viðkomandi á Íslandi stendur yfir.
Á framfærsluyfirlýsingu þarf að koma fram hver er að framfleyta hverjum, dagsett yfirlýsing um vilja og getu þess sem undirritar yfirlýsinguna til að framfleyta viðkomandi og undirrituð af þeim sem ætlar að framfleyta. Yfirlýsingin þarf að vera vottuð af tveimur lögráða einstaklingum.
Gögn sem staðfesta framfærslugetu viðkomandi þurfa fylgja með (sjá að ofan) og afrit af löggiltum skilríkjum framfærsluaðila ef við á.
Samþykkisyfirlýsing vegna flutnings barns til Íslands
Samþykkisyfirlýsing er vottuð yfirlýsing um að skrá megi lögheimili barns á Íslandi.
Á samþykkisyfirlýsingu þarf að koma fram dagsetning, nöfn og fæðingardagar barns og foreldra, samþykki fyrir flutningi og skráningu og undirskrift þess foreldris sem ekki flytur með. Í þeim undantekninga tilvikum þar sem foreldrar barns flytja ekki með til Íslands eða eru ekki skráðir með lögheimili á Íslandi (t.d. í tilvikum skiptinema yngri en 18 ára) þá þurfa báðir forsjáraðilar að skrifa undir yfirlýsinguna, einnig þarf að koma skýrt fram hjá hverjum barnið á að hafa lögheimili hjá á Íslandi.
Yfirlýsingin þarf að vera vottuð af "Notary Public" eða afrit af skilríki viðkomandi þarf að fylgja. Yfirlýsingin má ekki vera eldri en 3ja mánaða þegar hún er lögð fram og afrit af skilríkjum þess sem ekki flytur til Íslands þarf að fylgja með.
Við svörum öllum spurningum hér
Erindi þitt hefur verið móttekið / your request has been received Kveðja / best regards Þjóðskrá Íslands / Registers Iceland
Hvers konar ráðgjöf ? *FasteignaskráÞjóðskráVegabréfÍslykillAnnað